Public procurement notice: Prior Information Notice Without Call For Competition
Published: 2018-02-09
Buyer: Kancelária Národnej rady Slovenskej republiky
Country: SK
Contract type: Works
CPV classification: 35111000: Fire-fighting equipment | 35120000: Surveillance and security systems | 42416100 | 45111300 | 45112000
Estimated value: 13901401.39 EUR

Technical requirements: Predmetom zákazky sú stavebné práce pri rekonštrukcii objektov v areáli národnej kultúrnej pamiatky Bratislavský hrad v súlade so schváleným uznesením vlády Slovenskej republiky č. 955 zo dňa 17.12.2008.
Stavba A) Rekonštrukcia budovy na Severných hradbách, stavba C)Rekonštrukcia ostatných plôch severnej terasy, stavba D) Rekonštrukcia budovy pri Mikulášskej bráne, stavba E) Rekonštrukcia Žigmundovej brány, stavba I) Rekonštrukcia Spodnej východnej terasy, stavba B) Rekonštrukcia Bastiónu Leopoldovej brány, stavba J) Obnova Leopoldovho nádvoria, stavba X) Rekonštrukcia fasády budovy na Západnej terase a podľa príslušných výkazov výmer.
Verejný obstarávateľ v súlade s ustanovením § 28 ods. 2 zákona o verejnom obstarávaní a v súlade s so smernicou Európskeho parlamentu a rady 2014/24/EÚ zvážil vhodnosť rozdelenia zákazky na časti, pričom na základe relevantných dôvodov verejný obstarávateľ zákazku na časti nedelí. Rozdelenie zákazky by mohlo predstavovať riziko, že vykonanie zákazky sa stane nadmerne technicky obtiažnym či drahým a potreba koordinácie jednotlivých dodávateľov častí zákazky by mohla predstavovať vážne riziko ohrozenia riadneho plnenia zákazky. V areáli NKP BH existuje iba jedna zóna vyčlenená pre možnosť zriadenia staveniska. Plocha určená na vybudovanie zariadenia staveniska pred budovou na Severných hradbách o výmere max. 8 x 24 m nie je postačujúca na realizovanie zariadenia staveniska pre ďalšie subjekty.Doprava pre účely výstavby je limitovaná na vstupe do areálu NKP BH. Vjazd nákladnými vozidlami je možný len cez Viedenskú bránu, a to s max. výškou vozidla 4,0 m šírkou 3,3 m, prejazd len 1 smerom s možnosťou vyhnutia len na Čestnom nádvorí. V prípade väčšieho transportu dochádza k prekládke priamo pred Viedenskou bránou na menšie vozidlá, a to v priestore s vysokou frekvenciou pohybu autobusov a samotných návštevníkov areálu. Tento limitovaný vjazd neznesie zvýšenú záťaž od viacerých zhotoviteľov súčasne. Okrem toho takto zvýšená frekvencia dopravy by mohla byť považovaná za negatívum, nakoľko areál NKP BH nebude počas rekonštrukcie uzatvorený a komunikácia slúži aj pre peších návštevníkov hradu. Realizácia plánovaných rekonštrukčných prác v rokoch 2018-2020 je veľmi náročná na koordináciu, najmä z časového pohľadu. Rozdelenie týchto prác na časti by mohlo viesť k vzniku prekážok na strane viacerých zhotoviteľov. Akákoľvek prekážka nezapríčinená vlastným zavinením by automaticky znamenala možnosť prerušenia prác a posun termínov aj s negatívnym dopadom na celkové náklady výstavby. Taktiež akákoľvek realizácia stavebných prác v areáli NKP BH podlieha kontrole a výkonu štátneho pamiatkového dohľadu, kedy pracovníci KPÚ BA sa zúčastňujú raz týždenne kontrolného dňa pamiatkovej starostlivosti. V prípade viacerých subjektov pri rozdelení na časti, by musel byť kontrolný deň v štvornásobnej frekvencii, kedy by mohlo dochádzať k nehospodárnosti z pohľadu využitia pracovných zdrojov nielen tejto štátnej inštitúcie, ale aj z pohľadu pracovných zdrojov Kancelárie NR SR ako aj zástupcov projekčnej kancelárie. Takisto je možné, vzhľadom na obmedzené pracovné kapacity, že by KPÚ BA nevedela zabezpečiť účasť na týchto viacerých kontrolných dňoch, čo by mohlo mať opäť negatívny dopad na harmonogram výkonu prác, kedy mohlo dôjsť k posunom termínov, čo tiež negatívne ovplyvňuje aj finančné plnenie. Podrobné zdôvodnenie nerozdelenia zákazky na časti obsahujú súťažné podklady.


Award value: 13901401.39